b'\n_START_ARTICLE_\nJordan 194\n_START_PARAGRAPH_\nJordan 194 je Jordanov dirkalnik Formule 1 za sezono 1994, ko so z njim dirkali Rubens Barrichello in Eddie Irvine, ki sta ga ob kazni na treh dirkah dirkah zamenjala Aguri Suzuki in Andrea de Cesaris. Barrichello je za\xc4\x8del sezono odli\xc4\x8dno s \xc4\x8detrtim mestom na doma\xc4\x8di in prvi dirki sezone za Veliko nagrado Brazilije in tretjim mestom na drugi dirki sezone za Veliko nagrado Pacifika, kar je najbolj\xc5\xa1i rezultat mo\xc5\xa1tva v sezoni. Do konca sezone je Brazilec dosegel \xc5\xa1e \xc5\xa1tiri \xc4\x8detrta mesta, de Cesaris eno \xc4\x8detrto mesto na dveh dirkah, Irvine pa po eno \xc4\x8detrto, peto in \xc5\xa1esto mesto. Skupno je to mo\xc5\xa1tvu prineslo peto mesto v dirka\xc5\xa1kem prvenstvo z osemindvajsetimi to\xc4\x8dkami.'